Η εγγονή του Ιωάννη Μποφώρ Λαίδη Μαργαρίτα Μπωφόρ παντρεύτηκε τον Εδμόνδο Τυδώρ γιο του Ουαλλού ευγενή Όουεν Τυδώρ και της Αικατερίνης του Βαλουά χήρας του Άγγλου βασιλιά από τον Οίκο του Λάνκαστερ Ερρίκου Ε΄. Ο Οίκος των Τυδώρ ανέβαινε σε ισχύ αντίθετα ο Οίκος του Λάνκαστερ έπεφτε, στα τέλη του 15ου αιώνα ο Οίκος των Τυδώρ έγινε η τελευταία ελπίδα για τους οπαδούς του Οίκου του Λάνκαστερ. Ο γιος του Εδμόνδου Τυδώρ νίκησε τον Ριχάρδο Γ΄ στην μάχη του Μπόσγουορθ Φίλντ (1485) με την λήξη του Πολέμου των Ρόδων και ανακηρύχθηκε βασιλιάς της Αγγλίας ως Ερρίκος Ζ΄. Ο νέος βασιλιάς Ερρίκος παντρεύτηκε την Ελισάβετ της Υόρκης κόρη του βασιλιά της Αγγλίας Εδουάρδου Δ΄ ενώνοντας τον Οίκο της Υόρκης με τον Οίκο του Λάνκαστερ. Με διάταγμα του πάπα ο βασιλιάς Ερρίκος Ζ΄ της Αγγλίας έγινε ο αρχηγός της Αγγλικής και της Ιρλανδικής εκκλησίας.